‎(กาลครั้งหนึ่งนานมาแล้ว)
‎กาลครั้งหนึ่งนานมาแล้ว ‎โลกส่วนใหญ่ถูกปกครองโดยราชาและราชินี
‎พวกเขานั่งอยู่บนจุดสูงสุดในเกือบทุกสังคมบนโลก
‎โดยอ้างอํานาจสูงสุดที่มาจากพระเจ้า
‎และมันเป็นเช่นนั้นมานับพันปี
‎แต่แล้วในช่วงปี 1600 ก็เกิดความคิด ‎ที่ต่างจากเดิมสุดขั้วในหมู่คนทั่วไป
‎หากว่าทุกคนเกิดมาเท่าเทียมกัน
‎และประชาชนมีสิทธิเลือกผู้ปกครองล่ะ
‎นี่เป็นการปฏิวัติทางความคิด
‎ซึ่งพลิกระบอบกษัตริย์กลับตาลปัตร
‎และจุดประกายให้เกิดการปฏิวัติของจริง
‎โลกเปลี่ยนจากการปกครอง ‎โดยราชวงศ์เกือบทั้งหมดเหลือเท่านี้
‎เหลือระบอบกษัตริย์ ‎เพียงแค่ 43 ราชวงศ์ที่มีอํานาจมากน้อยต่างกัน
‎บางส่วนยังมีอํานาจสูงสุด
‎พวกเขาดําเนินการต่างออกไป ‎แต่ราชาทุกพระองค์
‎ไม่มีราชินีปกครองหรอกนะ
‎สามารถตัดสินใจแทนประชาชนได้ ‎แต่ประชาชนไม่สามารถโหวตราชาออกได้
‎นั่นคือวิถีที่ระบอบกษัตริย์เป็นมา
‎แต่ระบอบกษัตริย์ที่ใหม่กว่า ‎และแปลกกว่าคือส่วนนี้
‎บ้างก็ยังมีการคุ้มครองพิเศษ
‎แต่พวกเขาเป็นผู้ปกครองประเทศประชาธิปไตย ‎ในเชิงสัญลักษณ์
‎แต่เมื่อไม่นานมานี้เอง
‎พวกเขาก็เคยปกครองประเทศ ‎ด้วยอํานาจเบ็ดเสร็จเช่นกัน
‎นั่นทําให้พวกเขาได้ตําแหน่งนี้มา
‎ส่วนใหญ่เป็นทางฝั่งยุโรป
‎หรือประเทศอดีตอาณานิคมของอังกฤษ ‎อย่างจาไมกา
‎การมีราชินีแห่งอังกฤษเป็นประมุขแห่งจาไมกา
‎ในศตวรรษที่ 21 นี่มันไร้สาระจริงๆ ค่ะ
‎เราควรจะเป็นประเทศยุคหลังอาณานิคม
‎แต่เรายังยึดติดกับร่องรอยของจักรวรรดิพวกนี้
‎ได้เวลากําจัดราชินีในฐานะประมุขแล้ว
‎แต่ในอังกฤษ ‎คนส่วนใหญ่ยังสนับสนุนระบอบกษัตริย์
‎ในความจริง ราชวงศ์ที่อยู่ใต้รัฐธรรมนูญทั้งหมด ‎เว้นเพียงแห่งเดียว
‎ต่างได้รับการสนับสนุนในประเทศอย่างล้นหลาม
‎ส่วนหนึ่งเป็นเพราะ พวกเขาขายทพนิยายให้เรา
‎เราโตมากับเทพนิยายพวกนี้
‎จูบกบแล้วกบก็จะกลายเป็นเจ้าชาย
‎พวกเราหลายคนโตมากับเรื่องราวแบบนั้น
‎ช่วงเวลาแห่งเทพนิยาย พิธีเสกสมรสสุดอลังการ
‎การจัดแสดงอันน่าทึ่งแบบนี้
‎นี่คือสิ่งที่ประชาชนได้แต่ฝันถึง
‎มันเหมือนหนังดิสนีย์เป็นตัวตนจับต้องได้
‎แล้วเรื่องราวในจินตนาการเหล่านี้ ‎ที่ราชวงศ์อังกฤษทําได้อย่างสมบูรณ์แบบ
‎ก็กลายเป็นส่วนสําคัญ ‎ที่ราชวงศ์ต่างๆ ทั่วโลกยังคงอยู่รอด
‎เป้าหมายหลักเหนือสิ่งอื่นใดของราชวงศ์ ‎คือการอยู่รอด
‎ในฐานะสถาบันชั้นสูง
‎พวกเขาจะกังวลเรื่องการสืบทอดเป็นที่หนึ่ง
‎แล้วพวกเขาทําสําเร็จได้ยังไง
‎พวกเขาเปลี่ยนจากผู้ปกครองโดยสมบูรณ์
‎มาเป็นคนดังในเทพนิยายได้ยังไง
‎แล้วเรื่องชวนฝันพวกนี้จะอยู่ได้นานแค่ไหน
‎(ผลงานซีรีส์สารคดีจาก NETFLIX)
‎ตอนนี้พระราชินีทรงสวมผ้าคลุมพระองค์
‎คนญี่ปุ่นเรียกเขาว่าจักรพรรดิเทพ
‎อังกฤษจะประคองโครงสร้าง ‎ที่กระจายตัวอยู่ทั่วโลกนี้ไว้ด้วยกันได้ดีแค่ไหน
‎เมื่อสงครามสิ้นสุดลงนั้น ‎จะมีความสําคัญอย่างยิ่งต่ออนาคต
‎ผู้คนนับหมื่นยืนอยู่ตามท้องถนน ‎เพื่อรอชมคู่บ่าวสาวแห่งราชวงศ์
‎นี่เป็นงานแต่งของราชวงศ์ ‎ดุจเทพนิยายที่ไม่เหมือนใคร
‎ราชวงศ์เป็นที่เคารพและรักใคร่ ‎ในหัวใจของเราทุกคน
‎ความสุขของพวกเขาคือความสุขของเรา
‎(ราชวงศ์)
‎(บทที่หนึ่ง ‎ราชวงศ์ที่อยู่ใต้รัฐธรรมนูญไร้ซึ่งอํานาจ)
‎ราชวงศ์ที่อยู่ใต้รัฐธรรมนูญนั้นน่าหลงใหลชวนมอง
‎พวกเขามีสัญลักษณ์แห่งราชวงศ์ ‎ตกทอดจากราชาและราชินีองค์ก่อนตามที่คุณคาด
‎ทั้งมงกุฎ บัลลังก์ พระราชวัง
‎แต่พวกเขาไม่มีอํานาจเลย
‎แม้แต่ราชวงศ์ที่โด่งดังที่สุดในโลก
‎พระราชินีเอลิซาเบธที่สองของอังกฤษ
‎ก็เป็นเพียงหุ่นเชิด
‎เธอไม่มีอํานาจทางการเมืองเลย
‎เธอไม่ได้ออกกฎหมาย
‎เธอไม่มีอิทธิพล
‎ต่อนโยบายของนักการเมืองหรือพรรคการเมือง
‎แต่ราชวงศ์จะทําสิ่งที่เป็นสัญลักษณ์
‎เช่น การกล่าวสุนทรพจน์เปิดรัฐสภา ‎อย่างเป็นทางการ
‎ต้อนรับราชวงศ์และประธานาธิบดีจากทั่วโลก
‎และปรากฏตัวที่เฉลียง
‎แล้วโบกมือ
‎พวกเขาชอบทําแบบนั้นจริงๆ
‎(ราชวงศ์สเปน)
‎การไม่มีอํานาจทางการเมืองแปลว่า ‎คุณไม่กระตุ้นให้เกิดความขัดแย้ง
‎คุณไม่สามารถตัดสินใจในสิ่งที่ ‎สาธารณะชนอาจไม่พอใจในภายหลังได้
‎ดังนั้นความเป็นกลางจึงเป็นกุญแจสําคัญ ‎ของระบอบกษัตริย์ใต้รัฐธรรมนูญสมัยใหม่
‎ผมชอบที่พวกเขาไม่ข้องเกี่ยวกับการเมืองนะ ‎พวกเขาไม่ประกาศจุดยืนเรื่องอะไรทั้งนั้น
‎การวางตัวเป็นกลาง
‎เหนือเรื่องการเมืองหยุมหยิมทั้งหมด
‎เป็นเรื่องที่ไม่สามารถทําได้
‎หากหุ่นเชิด ประมุขแห่งรัฐ
‎มาจากการเลือกตั้ง
‎พวกเขายังมีพลังที่น่าทึ่ง ‎ในการรวมประเทศเป็นปึกแผ่น
‎เราแค่ต้องดูเหตุการณ์โรคระบาดครั้งล่าสุดนี้
‎ว่าพระราชินีทรงสามารถหลอมรวมประเทศ ‎เป็นหนึ่งเดียวได้อย่างไร
‎เราควรทําใจให้สบายว่า ‎ขณะที่เรายังต้องอดทนกันต่อไป
‎ช่วงเวลาที่ดีกว่านี้จะกลับมาอีกครั้ง
‎มันยังเป็นการปลอบประโลมใจที่ส่งผ่านถึงกันได้
‎เมื่อได้เห็นบุคคลเดิม ‎ตลอดหลายปีและหลายทศวรรษ
‎และราชวงศ์เดิมตลอดหลายศตวรรษ
‎(บทที่สอง สายโลหิต)
‎(เกซา วอน ฮับส์เบิร์ก ‎อาร์ชดยุกแห่งออสเตรีย)
‎นั่นคือปู่เทียดของผม
‎จักรพรรดิฟรันทซ์โยเซฟที่หนึ่งแห่งออสเตรีย
‎จักรพรรดิฟรันทซ์โยเซฟเป็นกษัตริย์ ‎ที่ครองราชย์นานที่สุด
‎ในยุโรปสมัยนั้น
‎เขาเป็นตัวแทนสายหลักแห่งตระกูลฮับส์เบิร์ก
‎ราชวงศ์ฮับส์เบิร์กเป็นหนึ่งในราชวงศ์ ‎ที่เก่าแก่ที่สุดในยุโรป
‎บรรพบุรุษของเกซาเคยปกครองนานกว่า 600 ปี
‎ปัจจุบัน เขาอาศัยอยู่ในบรองซ์วิลล์ นิวยอร์ก
‎ในอเมริกานี้ ผมเป็นแค่สามัญชน
‎แต่ในยุโรป มีหลายวงสังคม
‎ที่ตระกูลฮับส์เบิร์กยังนับว่าเป็นตระกูลพิเศษ
‎คนในตระกูลฮับส์เบิร์กคนอื่นๆ ไม่โชคดีนัก
‎สายหนึ่งของตระกูลซึ่งแยกตัวออกไป ‎ในคริสต์ศตวรรษที่ 16
‎กังวลเรื่องการรักษาอํานาจไว้ในสายโลหิตมาก
‎จนแต่งงานกันเอง
‎เป็นจํานวนมาก
‎ลูกพี่ลูกน้อง ลุงและหลาน
‎และญาติพี่น้องคนอื่นๆ
‎จึงได้ผลลัพธ์อันน่าสลด
‎อย่างเช่นสันกรามยื่นแบบฮับส์เบิร์ก
‎มันเสียรูปมาก
‎เสียจนจิตรกรและนักประติมากรรมต้องพยายาม
‎ลดทอนความผิดรูปนี้
‎เพราะการแต่งงานในสายเลือดเดียวกันแบบนี้
‎ในปี 1700
‎เพราะไม่มีเด็กเกิดอีกแล้ว
‎สายเลือดฝั่งสเปนก็จบลง
‎สําหรับเกซาสิ่งที่ดีที่สุด ‎ของการไม่ได้เป็นเชื้อพระวงศ์ที่สืบทอดราชสมบัติ
‎คือเขาเลือกได้ว่าจะแต่งงานกับใคร
‎ผมโชคดีเหลือเกิน
‎ที่ไม่ต้องแต่งงานกับเชื้อพระวงศ์
‎ผมมีภรรยาที่แสนดีที่สุด
‎ที่มีความสนใจเหมือนกับผม
‎ผมเป็นผู้ชายที่โชคดีจริงๆ
‎ราชวงศ์ที่อยู่ใต้รัฐธรรมนูญนั้น ‎ได้ผ่อนปรนกฎเกณฑ์ลง
‎ราชินีเอลิซาเบธแต่งงานกับ ‎ลูกพี่ลูกน้องลําดับที่สาม
‎ทั้งคู่สืบเชื้อสายมาจากราชินีวิกตอเรีย
‎แต่หลานเธอมีอิสระในการเลือกคู่ครองมากกว่า
‎และเกือบครึ่งหนึ่งของประเทศ ‎ที่มีราชวงศ์ที่อยู่ใต้รัฐธรรมนูญ
‎ผู้ครองบัลลังก์องค์ต่อไปอาจเป็นราชินี
‎การปรับตัวให้ทันสมัย ‎อาจเป็นสิ่งสําคัญของความอยู่รอด
‎สถาบันกษัตริย์ของญี่ปุ่นเป็นราชวงศ์
‎ที่สืบทอดกันมาอย่างต่อเนื่อง ‎และยาวนานที่สุดในโลก
‎จักรพรรดิองค์ปัจจุบัน ‎คือจักรพรรดิองค์ที่ 126 ของญี่ปุ่น
‎และจักรพรรดินีมาซาโกะองค์ปัจจุบัน ‎ต้องเผชิญกับความกดดันมากมาย
‎เพื่อผลิตรัชทายาทลําดับที่ 127
‎มากเสียจนเธอไม่มาปรากฏตัว
‎และในที่สุดเมื่อพระองค์ทรงให้กําเนิดทายาท ‎ก็กลับเป็นเด็กผู้หญิง
‎และผู้หญิงก็ไม่สามารถเป็นรัชทายาทได้
‎ถึงแม้ว่าจะเป็นพระราชธิดาของจักรพรรดิ
‎อนาคตของราชวงศ์อายุพันปีนี้
‎อาจต้องฝากไว้ในมือของเด็กผู้ชายคนนี้
‎ลูกพี่ลูกน้องของเธอ
‎ปัญหาใหญ่ของญี่ปุ่น ‎จะเป็นเรื่องการสืบทอดตําแหน่งนี้
‎พวกเขากําลังเสี่ยงที่จะสิ้นราชวงศ์
‎ในทุกๆ ราชวงศ์
‎กฎพื้นฐานยังคงไม่เปลี่ยน
‎อํานาจตกทอดแก่ทายาท
‎เงินก็เช่นกัน
‎(บทที่สาม ความมั่งคั่ง)
‎ราชวงศ์ที่อยู่ใต้รัฐธรรมนูญส่วนใหญ่ ‎ได้รับเงินจากภาษี
‎แต่ละประเทศคํานวณไม่เหมือนกัน
‎แต่ไม่มีใครได้เงินมากเท่าราชวงศ์อังกฤษ
‎(ญี่ปุ่น 57 ล้าน อังกฤษ 107 ล้าน)
‎บางคนเชื่อว่าการลงทุนนี้ได้รับผลตอบแทนคุ้มค่า
‎เพราะพวกเขากระตุ้นการท่องเที่ยวได้มาก
‎บ้างประเมินว่า รายได้จากการท่องเที่ยว ‎มีมูลค่ามากกว่า 700 ล้านดอลลาร์ต่อปี
‎แต่นั่นเป็นเรื่องยากที่จะคํานวณ
‎พระราชวังบักกิงแฮม ‎มีคนมาเยี่ยมชมปีละ 15 ล้านคน
‎แต่พระราชวังแวร์ซายมีคนเข้าชมสิบล้านคน
‎และฝรั่งเศสไม่ได้มีราชวงศ์มาหลายศตวรรษแล้ว
‎แต่ราชวงศ์อังกฤษไม่ได้พึ่งพาแค่เงินภาษีเท่านั้น
‎พวกเขาเป็นเจ้าของอสังหาริมทรัพย์สุดหรู
‎ซึ่งซื้อมาด้วยเงินของประชาชน
‎ของสะสมราคาแพง
‎แถมยังมีการลงทุนต่างๆ ที่เราไม่รู้อีก
‎แม้เราจะได้แง้มดูในปี 2017
‎เป็นหนึ่งในข้อมูลรั่วไหลใหญ่สุดในประวัติศาสตร์
‎เอกสารที่รั่วไหลหลายล้านฉบับ ‎เผยให้เห็นว่าพวกเขา รวมถึงพระราชินีนั้น
‎มีอํานาจและร่ํารวยมากแค่ไหน พวกเขาได้ ‎แอบลงทุนเงินมหาศาลในต่างแดนเพื่อเลี่ยงภาษี
‎เงินประมาณสิบล้านปอนด์ ‎จากพระราชสมบัติส่วนพระองค์ของพระราชินี
‎ถูกจ่ายเข้ากองทุนในเบอร์มิวดา
‎สิ่งที่น่าสนใจสําหรับนักประวัติศาสตร์อย่างผม
‎ก็คือความลึกลับในพระราชสมบัติของราชวงศ์
‎เราไม่รู้ว่ามีแค่ไหน ไม่รู้ว่าเก็บไว้ที่ไหน
‎แต่เรารู้ว่าเงินทุนตั้งต้นนั้น
‎ส่วนใหญ่มาจากบรรพบุรุษต้นราชวงศ์ของพวกเขา ‎ย้อนไปในสมัยที่ยังครองอํานาจสูงสุด
‎พวกเขาต้องการให้ชนชั้นล่างจ่ายภาษี
‎แลกกับความช่วยเหลือ ‎ที่ดิน การคุ้มครอง หรือให้เปล่า
‎ราชวงศ์จะได้สิ่งที่ต้องการ ‎คําพูดของพวกเขาคือกฎหมาย
‎และพวกเขาใช้เงินนั้นสร้างพระราชวัง
‎ซึ่งในญี่ปุ่นและอังกฤษ
‎ก็ยังเป็นที่ประทับของราชวงศ์ในปัจจุบัน
‎พวกเขายังนําเงินนั้นไปทําสงคราม
‎ยิ่งพวกเขาพิชิตดินแดนได้มากเท่าไร
‎ก็จะยิ่งมีชนชั้นล่าง ให้ราชวงศ์ขูดรีดมากขึ้น
‎เพื่อเป็นทุนให้พิชิตดินแดนมากขึ้นอีก ‎และสร้างไพร่ฟ้าหน้าใสมากขึ้น
‎แล้วมันก็วนเวียนไปเช่นนี้
‎แล้วยังมีอีกหนึ่งชนชั้นที่อยู่ล่างสุด
‎ระบบทาส
‎ในศตวรรษที่ 15
‎มหาอํานาจในยุโรป ‎เริ่มการพิชิตดินแดนและผู้คนในต่างแดน
‎จนกระทั่งโลกส่วนใหญ่ ‎อยู่ภายใต้การปกครองของราชวงศ์ยุโรป
‎นี่กลายเป็นแรงบันดาลใจให้ญี่ปุ่น ‎เริ่มรุกรานเพื่อนบ้าน
‎และสร้างจักรวรรดิของตัวเองบ้าง
‎แต่จักรวรรดิอังกฤษ ‎เป็นอาณาจักรที่ใหญ่ที่สุดที่โลกเคยเห็นมา
‎ในปี 1655 พวกเขารุกรานจาไมกา
‎และเปลี่ยนดินแดนนั้นให้เป็น ‎อัญมณีชิ้นใหม่ล่าสุดในอาณาจักร
‎พวกเขาตั้งบริษัทรอยัลแอฟริกา
‎ซึ่งส่งทาสชาวแอฟริกันไปอเมริกา
‎มากกว่าสถาบันไหนๆ
‎เริ่มจากชาร์ลส์ที่สอง ‎ไปจนถึงพระเจ้าวิลเลียมที่สาม
‎ราชวงศ์อังกฤษได้ผูกขาดการค้าทาสไว้ทั้งหมด
‎พวกเขาทํากําไรจากการลักพาตัวมนุษย์
‎ส่งไปยังประเทศต่างๆ ทั่วโลก
‎แล้วขายให้กับเจ้าของฟาร์ม ‎ในฐานะแรงงานไร้ค่าจ้าง
‎ลัทธิล่าอาณานิคมและการค้าทาส ‎ผูกพันกับราชวงศ์อย่างแนบแน่น
‎เป็นอุดมการณ์เหยียดผิวของผู้พิชิต
‎ธุรกิจทั้งหมดของจักรวรรดิ
‎คือการรวบรวมผู้อยู่ใต้อาณัติจากทั่วโลกนั่นเอง
‎ในสมัยพระเจ้าวิลเลียมที่สาม ‎บริษัทรอยัลแอฟริกาสูญเสียการผูกขาดไป
‎ราชวงศ์เป็นนักลงทุนคนสําคัญ ‎รายแรกๆ ของการค้าทาส
‎แต่มันกลายเป็นหนึ่งในอุตสาหกรรม ‎ที่ใหญ่ที่สุดของอังกฤษ
‎และทําการค้ามนุษย์ไปเกือบสามล้านคน
‎และยังทําให้หลายประเทศ ‎ตามเส้นทางการค้ารวยไปด้วย
‎และเงินจํานวนนั้นก็เพิ่มพูนขึ้น
‎งานวิจัยชิ้นใหญ่ประเมินว่าอังกฤษติดหนี้จาไมกา
‎เป็นเงินค่าชดใช้อย่างน้อยสามล้านล้านดอลลาร์
‎ส่วนมากคือค่าแรงของแรงงานทาส
‎ถ้าคิดจากประเทศทั่วแคริบเบียน ‎เท่ากับเป็นหนี้ 9.7 ล้านล้านดอลลาร์
‎หากตามรอยเงินดูแล้ว คุณก็จะเห็นว่า
‎จักรวรรดิอังกฤษทํากําไร ‎จากประเทศอาณานิคมทั่วโลกไปมากแค่ไหน
‎เราต้องยอมรับว่า ‎มันเกิดความอยุติธรรมร้ายแรงขึ้น
‎และร่องรอยของความอยุติธรรมนั้นยังคงอยู่
‎ความมั่งคั่งของอังกฤษเกิดจากการค้าทาส
‎การค้าทาสสิ้นสุดลงในช่วงต้นปี 1800
‎แต่จักรวรรดิต่างๆ ทั่วโลก ‎ยังคงแข็งแกร่งอยู่จนถึงศตวรรษต่อมา
‎สนามรบแห่งภาคพื้นทวีป ‎กลายเป็นสงครามที่มุ่งแลกชัยชนะของยุโรป
‎การปะทะรุนแรงครั้งใหญ่แห่งศตวรรษที่ 20
‎สงครามโลกครั้งที่หนึ่ง สงครามโลกครั้งที่สอง
‎เหตุการณ์เหล่านี้นําไปสู่การปฏิวัติ
‎และราชวงศ์มากมายล่มสลายไป
‎เราหนีมาจากฮังการี
‎ทิ้งทุกอย่างไว้ข้างหลัง
‎และใช้ชีวิตอีกหลายปีถัดมา
‎ในฐานะผู้ลี้ภัย
‎ญี่ปุ่นแพ้สงครามโลกครั้งที่สอง
‎จักรพรรดิถูกถอดจากมายาคติเดิม
‎ที่ว่าเขาคือสมมติเทพ ‎เขากลายเป็นแค่ปุถุชนธรรมดา
‎ญี่ปุ่นก็ถูกยึดประเทศอาณานิคมคืน
‎แต่อังกฤษไม่ถูกยึด ‎เพราะเป็นประเทศชนะสงคราม
‎และยังได้รับความนิยมท่วมท้น
‎สถาบันกษัตริย์ต้องคิดให้ออกว่า ‎จะเปลี่ยนแปลงพฤติกรรมอย่างไร
‎เปลี่ยนแปลงภาพลักษณ์อย่างไร
‎เพื่อจะให้อยู่รอดได้ในยุคแห่งประชาธิปไตย
‎พวกเขาจึงถอดมงกุฎและเสื้อคลุมออก
‎และออกไปตามท้องถนน
‎ราชวงศ์รีบหันมาบุกเบิก
‎กลยุทธ์การประชาสัมพันธ์อย่างรอบคอบ
‎มุ่งมั่นที่จะทําให้ศัตรูตามธรรมชาติ ‎อย่างชนชั้นแรงงาน
‎กลายเป็นพันธมิตร
‎การปรับโฉมใหม่แบบนี้ มุมมองใหม่แบบนี้
‎เป็นหัวใจสําคัญของการอยู่รอดของราชวงศ์
‎ทั่วทุกแห่งหน
‎วันที่ 6 สิงหาคมปี 1962
‎จาไมกากลายเป็นประเทศเอกราช
‎ฉันน่าจะอายุ 11 ปี ตอนที่เราประกาศอิสรภาพ
‎ครั้งนั้นคือวาระสําคัญที่สุด
‎เราเปลี่ยนจากการเป็นประเทศอาณานิคม ‎มาเป็นประเทศเอกราช
‎แต่มีความซับซ้อนกว่านั้นซ่อนอยู่
‎หนึ่งในความย้อนแย้งของอิสรภาพ
‎คือตอนที่เจ้าหญิงมาร์กาเร็ต ‎มาเยือนในฐานะตัวแทนราชินี
‎เรื่องนี้เกิดขึ้นทั่วโลก
‎สิ่งที่เราเห็นคือฉากที่ออกแบบมาอย่างดี
‎จากภาพที่เราเห็นในข่าวหนังสือพิมพ์
‎พวกเขาได้รับการต้อนรับจากคนท้องถิ่น
‎พวกเขาพยายามทําให้เห็นว่า ‎จักรวรรดิ หรือตอนนี้คือเครือจักรภพ
‎ใส่ใจแนวคิดด้านความสามัคคี เอกภาพ ‎ประชาธิปไตย และความเสมอภาค
‎แต่เป็นเวลานานแสนนานมาแล้ว
‎ที่ราชวงศ์ยึดโยงจักรวรรดิเป็นปึกแผ่น
‎โดยอาศัยการกดขี่และความรุนแรง
‎จากทั้ง 63 อาณานิคมของอังกฤษ
‎ที่ได้รับเอกราชในศตวรรษที่ 20
‎เกือบครึ่งหนึ่งเลือกที่จะ ‎เป็นประเทศในเครือจักรภพ
‎และมีถึง 15 ประเทศที่ยังเป็นอยู่ในปัจจุบัน
‎พูดอีกอย่างก็คือ ‎พระราชินีเอลิซาเบธที่สองคือราชินีของพวกเขา
‎ในช่วงแรกของการประกาศอิสรภาพ ‎น่าจะมีผู้คนมากมาย
‎ที่รู้จักจาไมกาในฐานะ ‎ประเทศใต้การปกครองของอังกฤษ
‎เราเคยร้องเพลง
‎"จงปกครองบริเตนเนีย ‎บริเตนเนียปกครองท้องทะเล"
‎"ชาวบริเตนจักไม่มีวันเป็นทาส"
‎แต่ครูที่สอนเราไม่เคยเอะใจเลยว่า ‎พวกเรานี่แหละคือลูกหลานของทาส
‎แล้วให้เราร้องเพลงโง่เง่าแบบนั้นได้ยังไง
‎นั่นเป็นเพราะเรานิยามตนเองเป็นชาวอังกฤษ
‎เราเป็นชาวบริเตน
‎ทุกๆ ปี จาไมกาจะเปิดรัฐสภาแบบนี้
‎ผู้ชายใส่เครื่องแบบทหารอังกฤษ
‎เสื้อคลุมและวิกผมแบบอังกฤษ
‎และสุนทรพจน์ของผู้ว่าการรัฐจาไมกา
‎ซึ่งราชินีแห่งอังกฤษ ‎แต่งตั้งให้เป็นตัวแทนของพระองค์
‎เธอยังมอบเครื่องราชอิสริยาภรณ์ให้กับเขา
‎ซึ่งเป็นส่วนหนึ่งของเครื่องแบบที่เขาใส่
‎จนกระทั่งโดนตรวจสอบละเอียดเมื่อเร็วๆ นี้
‎ภาพที่อยู่บนเครื่องราชอิสริยาภรณ์เซนต์ไมเคิล
‎เป็นภาพของทูตสวรรค์เหยียบลงบนคอของปีศาจ
‎และผู้คนเริ่มเห็นความเชื่อมโยงเชิงสัญลักษณ์
‎ว่ามันเหมือนกับเจ้านายอาณานิคมผิวขาว
‎กําลังกดขี่คนผิวดําใต้อาณัติ
‎คุณก็คิด "เอ่อ เดี๋ยวก่อนนะ"
‎แม้แต่ท่านผู้ว่าการรัฐเอง ‎ก็ยังบอกว่าเขาจะใคร่ครวญประเด็นนี้ใหม่
‎พระราชินีเป็นเจ้าของ ‎ที่ดินสาธารณะทั้งหมดในจาไมกา
‎และเมืองหลวงก็มีรูปปั้น ‎ของพระราชินีวิกตอเรียตั้งอยู่โดดเด่น
‎และความจริงก็คือสิ่งเหล่านี้คือสิ่งที่หลงเหลืออยู่
‎ที่บางครั้งเราก็ไม่ทันรู้สึกหรอก
‎แต่มันกําลังปรับความคิดเราโดยไม่ตั้งใจ
‎การมีราชินีเป็นประมุขของรัฐ
‎คือตัวอย่างคลาสสิกของการเป็นทาสทางจิตใจ
‎เราจึงต้องปลดแอกตัวเอง
‎จากประเพณีบางอย่างที่ผูกมัดเราไว้กับอดีต
‎และทําให้เราไม่สามารถ ‎เรียกร้องอิสรภาพได้อย่างเต็มที่
‎แต่ประวัติศาสตร์เช่นนั้น ‎ไม่ใช่เรื่องที่สถาบันกษัตริย์อยากบอกคุณ
‎เครื่องหมายการค้าของราชวงศ์ ‎ไม่ใช่การเมืองอีกต่อไป
‎แต่เป็นเรื่องส่วนตัวแทน
‎การเป็นประมุขแห่งเครือจักรภพ ‎จะต้องเดินทางไปต่างประเทศเป็นเวลานานๆ
‎ช่างเป็นการเสียสละอย่างยิ่ง ‎แลกกับสิ่งที่ผู้ชมทางบ้านเห็นอยู่นี้
‎เสี้ยวแห่งความสุขของเชื้อพระวงศ์
‎เมื่อทุกพระองค์ได้อยู่กันพร้อมหน้า
‎สถาบันกษัตริย์ทําให้ ‎ความคิดเรื่องครอบครัวกลายเป็นธุรกิจ
‎และเป็นธุรกิจที่ประสบความสําเร็จมาก ‎เกี่ยวกับอารมณ์ความรู้สึก
‎เราทุกคนเข้าใจภาพของครอบครัวธรรมดาได้
‎สมัยนี้เราพบเห็นภาพนี้กันเป็นประจํา
‎มันเป็นหนึ่งในแนวรายการทีวีที่โด่งดังที่สุด
‎แต่ราชวงศ์บุกเบิกสิ่งนี้มาก่อนหลายสิบปีแล้ว
‎เป็นครั้งแรกที่พวกเขาเริ่มเฉลิมฉลอง ‎งานพิธีอย่างพิธีอภิเษกสมรส
‎พิธีประสูติ พิธีพระศพ
‎ให้เป็นเหมือนเทศกาลระดับชาติ
‎และระดับโลกอีกด้วย
‎คาดกันว่าพิธีเสกสมรส ‎ของเจ้าชายวิลเลียมและเจ้าชายแฮร์รีนั้น
‎มีคนดูมากกว่าหนึ่งในสี่ของประชากรโลก
‎ฉันต้องสารภาพว่าฉันดูพิธีเสกสมรส ‎ของเจ้าชายแฮร์รี
‎มันเป็นงานอันตระการตา
‎ในจาไมกาเองก็ให้ความสนใจกับราชวงศ์
‎แต่มันเป็นความสนใจ
‎ในแบบเดียวกับที่เราสนใจดารา
‎ทําไมฉันถึงติดตามราชวงศ์งั้นเหรอ
‎เพราะตั้งแต่เมื่อประมาณพันปีก่อน
‎พวกเขาเป็นครอบครัวที่ทํารายการเรียลลิตี้
‎ที่ยาวนานและต่อเนื่องที่สุดในโลกไง
‎แถมยังมีแต่ปัญหาไม่หยุดหย่อน
‎ความทรงจําที่หนูชอบที่สุด
‎คือตอนที่ราชินีแต่งชุดสีชมพู
‎และตอนที่เจ้าชายแฮร์รีกับเมแกนจูบกัน
‎มันเจ๋งมากที่มีประเพณีแบบนั้น
‎เพราะฉันคิดว่าตัวเองเป็นนักประเพณีนิยมตัวจริง
‎ฉันชอบอิทธิพลของมัน
‎ในระบอบประชาธิปไตย ‎เราชอบคิดว่าอํานาจทํางานแบบนี้
‎จากประชาชนไปถึงรัฐบาล
‎แต่ในวัฒนธรรมของเรา ‎มันยังเป็นพีระมิดแบบเก่าอยู่
‎ราชวงศ์อยู่ด้านบนสุด
‎แต่แทนที่จะเป็นพระเจ้ามอบพลังให้พวกเขา ‎สื่อต่างหากที่ทําให้พวกเขามีอิทธิพล
‎พวกเขาใช้ประโยชน์จากสื่อและเราก็หลงเชื่อ
‎และนั่นคือกลยุทธ์ของราชวงศ์ทุกที่ในปัจจุบัน
‎การเป็นจุดสนใจตามสื่อต่างๆ ‎มาพร้อมกับอํานาจมหาศาล
‎และไม่มีใครรู้เรื่องนั้นดีไปกว่าเจ้าหญิงไดอาน่า
‎เธอเป็นเชื้อพระวงศ์พระองค์แรก ‎ที่หันเหความสนใจนั้น
‎ไปยังประเด็นอื่น
‎เจ้าหญิงเป็นแรงบันดาลใจ
‎การที่พระองค์สัมผัสและพูดคุยกับผู้ป่วย
‎พระองค์ลดอคติ ความอัปยศ ‎และความหวาดกลัวเรื่องโรคเอดส์ไป
‎การมาเยี่ยมเยือนครั้งนี้ ‎ทําให้ฉันเชื่อว่าฉันต้องมีส่วนร่วม
‎ในการรณรงค์ยุติกับระเบิดทั่วโลกต่อไป
‎พระองค์มีบทบาทใหม่ในหลายๆ ด้าน
‎พระองค์แสดงตัวว่าเป็นนักมนุษยธรรม
‎พระโอรสของพระองค์ก็เจริญตามรอย ‎ด้วยการทํางานการกุศลของตัวเอง
‎สิ่งที่เกิดอะไรขึ้นกับเราและคนอื่นๆ
‎คือเราต้องให้ความสําคัญกับสุขภาพจิตของตัวเอง
‎แต่ในบางประเด็น
‎มันยากที่จะเป็นนักมนุษยธรรม ‎และไม่กลายเป็นที่ถกเถียง
‎การเคลื่อนไหวแบล็กไลฟ์แมตเทอร์ ‎ที่ลุกฮือขึ้นมาอีกครั้ง
‎เป็นช่วงเวลาที่สําคัญอย่างยิ่ง
‎เมื่อพิจารณาอดีตการเป็นเจ้าอาณานิคม ‎ของสหราชอาณาจักร
‎เครือจักรภพและราชวงศ์อังกฤษ
‎ทําให้หยิบยกเรื่องนี้มาพูดได้ยาก
‎องค์กรการกุศลของเคทและวิลเลียม ‎แสดงความสนับสนุนในอินสตาแกรม
‎แต่ไม่ใช่ในนามของพวกเขาเอง
‎สองคนที่ออกมาพูดถึงประเด็นนี้ ‎คือแฮร์รีและเมแกน
‎ที่สละฐานันดรศักดิ์ไปแล้ว
‎เจ้าชายแฮร์รีกําลังทําภารกิจ ‎เพื่อเปลี่ยนแปลงสังคม
‎ตอนนี้เขาสนใจเรื่องการเหยียดเชื้อชาติ
‎เขาตื่นตัวกับปัญหาที่ชนกลุ่มน้อยต้องเผชิญ
‎ไม่มีทางที่เราจะก้าวต่อไปได้
‎หากเราไม่ยอมรับอดีต
‎ไม่นานโลกก็รู้ว่า ปัญหานี้เป็นเรื่องส่วนตัวแค่ไหน
‎เมื่อในปี 2021 ‎พวกเขาได้ให้สัมภาษณ์กับโอปราห์
‎เสริมว่าทางสถาบัน
‎ได้พลาดโอกาสไป
‎ฉันไม่เคยเข้าใจเลยว่า ‎ทําไมมันถึงไม่ถูกมองว่า
‎เป็นประโยชน์ที่เพิ่มเข้ามา
‎และเป็นภาพสะท้อนของโลกนั้น
‎ตลอดเวลา แต่โดยเฉพาะอย่างยิ่งในตอนนี้
‎คุณมีสินทรัพย์ที่ยิ่งใหญ่ที่สุด ‎สําหรับเครือจักรภพอยู่ตรงนี้
‎ซึ่งราชวงศ์น่าจะต้องการเป็นอย่างยิ่ง
‎ทางราชวงศ์ตอบกลับมาในแถลงการณ์ว่า
‎"เรารับทราบปัญหาดังกล่าวแล้ว
‎โดยเฉพาะประเด็นเรื่องเชื้อชาติที่น่ากังวลใจ"
‎"เราคํานึงถึงปัญหาดังกล่าวอย่างจริงจัง
‎และจะแก้ไขเป็นการภายในในราชวงศ์"
‎แต่สําหรับหลายๆ คนที่อาศัยอยู่ในเครือจักรภพ
‎ปัญหาเหล่านี้เป็นมากกว่าเรื่องในครอบครัว
‎มันจุดชนวนให้เกิดการถกเถียงอีกครั้งในจาไมกา
‎คนที่ "ปกครอง" เรา
‎ไม่ได้มีหน้าตาเหมือนเรา พูดก็ไม่เหมือนเรา
‎แม้กระทั่งก่อนการสัมภาษณ์กับโอปราห์
‎มีชาวจาไมกาเพียง 30 เปอร์เซ็นต์ ‎ซึ่งต่ําสุดเป็นประวัติการณ์
‎อยากให้พระราชินีเป็นประมุขแห่งรัฐต่อไป
‎และบาร์เบโดสประกาศว่า ‎จะถอดพระองค์ออกอย่างเป็นทางการ
‎ประเทศอื่นอาจทําตาม
‎ไม่เหมือนราชวงศ์อังกฤษ
‎จักรพรรดิญี่ปุ่นเริ่มเผชิญหน้ากับ ‎อดีตยุคที่ประเทศยังเป็นจักรวรรดิ
‎เรานึกถึงอดีตด้วยความสํานึกผิดอย่างสุดซึ้ง ‎ต่อสงครามครั้งที่ผ่านมา
‎นั่นอาจถูกมองว่าเป็นการกระทําทางการเมือง
‎แต่ในขณะเดียวกัน ก็เป็นการกระทําที่ได้รับ
‎ความนับถืออย่างมากจากชาวญี่ปุ่นเอง
‎เทพนิยายของราชวงศ์ตัดตอนอื่นๆ ออกเสมอ
‎ความท้าทายที่แท้จริง ‎ของระบอบกษัตริย์ในศตวรรษที่ 21 นี้
‎คือการรักษาบารมีและสง่าราศีไว้
‎ถ้าคุณเปิดประตูกว้างเกินไป
‎ราศีก็จะหมดไป บารมีก็จะหายไป
‎แล้วคุณก็จะไม่แตกต่างจากคนอื่นๆ
‎ผู้คนต้องการเวทมนตร์ของระบอบกษัตริย์
‎แต่สําหรับราชวงศ์บางแห่ง
‎การรักษาเทพนิยายที่ว่านั้นเป็นภาระหนัก
‎ซึ่งอาจแลกด้วยตอนจบที่มีความสุขก็ได้
‎สําหรับบางคน การละทิ้งฐานันดรศักดิ์ ‎กลายเป็นตอนจบที่มีความสุข
‎สําหรับราชวงศ์ส่วนใหญ่ การคงไว้ซึ่งเทพนิยาย
‎อาจหมายถึงการเผชิญหน้า ‎กับเรื่องราวทั้งหมดในท้ายที่สุด
‎มีคําพูดโบราณของแอฟริกาที่บอกว่า ‎ถ้าสิงโตยังไม่ได้เล่าเรื่อง
‎ก็ยังไม่ถือว่าได้ฟังเรื่องราวครบถ้วน
‎เพราะส่วนมากแล้ว ‎คนเล่าเรื่องคือนายพราน ไม่ใช่สิงโต
‎และฉันคิดว่ามันถึงเวลาแล้ว ‎ที่จะได้ฟังเรื่องจากสิงโตบ้าง
‎(บทส่งท้าย อีกด้านหนึ่งของเรื่องเล่า)
‎คําบรรยายโดย นันทพร อนุชิตดัสกร